દીપાવલી વર્ષનો અંતિમ દિવસ અને નૂતન વર્ષનો પ્રથમ પરમ પાવક દિન જાજરમાન જીવન જીવવાના શ્રી ગણેશ માંડવાનો યા પાનું બદલવાનો પ્રથમ દિવસ દીપાવલીની રાત્રીએ સારા-નરસાં કાર્યોનું સિંહાવલોકન કરી, નૂતન વર્ષના નવ સંકલ્પ સાથે માતા-પિતા, સ્નેહી, સ્વજન, સદ્ગુરુના શ્રી ચરણમાં શરણ લેતા નત-મસ્તકે નમન કરી, નૂતન વર્ષ માટે, નવશક્તિ, નવો પ્રકાશ, નવ પ્રેરણા, નવી આશા, આશીર્વાદ પ્રાપ્ત કરવા જૂના વાદ-વિખવાદ, વિવાદ વિખેરી, સંવાદ ઉત્પન્ન કરવા જૂના રાગ-દ્વેષ, વેર-ઝેર ભૂલી જઇ એને ભોંમા ભંડારી, શત્રુનું પણ શુભ ઇચ્છવાનો, શુભ-સંકલ્પ કરવાનો સત્ સંકલ્પ કરવાનો, દુર્ગુણ દુરાચારને દફનાવવા, કટીબદ્ધ થવા પ્રતિજ્ઞા લેવાનો પુનિત પ્રભાવક પર્વ એટલે નૂતન વર્ષ